Document ID: 32005D0064

ΑΠΌΦΑΣΗ ΤΗΣ ΕΠΙΤΡΟΠΉΣ
της 26ης Ιανουαρίου 2005
για την εφαρμογή της οδηγίας 92/65/ΕΟΚ του Συμβουλίου όσον αφορά τους όρους εισαγωγής γάτων, σκύλων και κουναβιών που προορίζονται για εγκεκριμένους οργανισμούς, ινστιτούτα ή κέντρα
[κοινοποιηθείσα υπό τον αριθμό Ε(2005) 118]
(Κείμενο που παρουσιάζει ενδιαφέρον για τον ΕΟΧ)
(2005/64/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα I του παραρτήματος Α της οδηγίας 90/425/ΕΟΚ (1), και ιδίως το άρθρο 19,
Εκτιμώντας τα ακόλουθα:
(1)
Η οδηγία 92/65/ΕΟΚ καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων. Η εν λόγω οδηγία προβλέπει ότι οι όροι εισαγωγής γάτων, σκύλων και κουναβιών πρέπει να είναι τουλάχιστον ισοδύναμοι με τους όρους που καθορίζονται στον κανονισμό (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τους υγειονομικούς όρους που εφαρμόζονται στις μη εμπορικού χαρακτήρα μετακινήσεις ζώων συντροφιάς και για την τροποποίηση της οδηγίας 92/65/ΕΟΚ του Συμβουλίου (2). Σκοπός αυτής της ισοδυναμίας μεταξύ των όρων που εφαρμόζονται στις μετακινήσεις μη εμπορικού και εμπορικού χαρακτήρα αυτών των ειδών ήταν να αποφευχθεί η απάτη στο εμπόριο ζώων συντροφιάς.
(2)
Ο κίνδυνος απάτης είναι αμελητέος όσον αφορά τις μετακινήσεις των εν λόγω ειδών μεταξύ οργανισμών, ινστιτούτων ή κέντρων που έχουν εγκριθεί σύμφωνα με την οδηγία 92/65/ΕΟΚ.
(3)
Είναι σκόπιμο να καθοριστούν ειδικοί όροι για την εισαγωγή γάτων, σκύλων και κουναβιών όταν προορίζονται για οργανισμούς, ινστιτούτα ή κέντρα που έχουν εγκριθεί σύμφωνα με την οδηγία 92/65/ΕΟΚ.
(4)
Πρέπει να καταρτιστεί ένα υπόδειγμα υγειονομικού πιστοποιητικού για την εισαγωγή γάτων, σκύλων και κουναβιών που προορίζονται για εγκεκριμένους οργανισμούς, ινστιτούτα ή κέντρα.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η εισαγωγή γάτων, σκύλων και κουναβιών που προορίζονται για οργανισμούς, ινστιτούτα ή κέντρα που έχουν εγκριθεί σύμφωνα με την οδηγία 92/65/ΕΟΚ συμμορφώνονται με τις ακόλουθες απαιτήσεις:
α)
πρέπει να προέρχονται από τρίτη χώρα ή έδαφος που απαριθμείται στο μέρος B τμήμα 2 ή στο μέρος Γ του παραρτήματος II του κανονισμού (ΕΚ) αριθ. 998/2003, και
β)
πρέπει να συνοδεύονται από κτηνιατρικό πιστοποιητικό αντίστοιχο με το υπόδειγμα υγειονομικού πιστοποιητικού που παρατίθεται στο παράρτημα της παρούσας απόφασης.
Άρθρο 2
Η παρούσα απόφαση εφαρμόζεται από την 1η Φεβρουαρίου 2005.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 26 Ιανουαρίου 2005.

Labels: 7
0
3
6